Mork ble født på Løkken Verk i Trøndelag og vokste opp på Stange i Innlandet. Han begynte sin utdannelse med siviløkonomstudiet og høyere avdeling ved Norges Handelshøyskole og fullførte den med doktorgraden (PhD) i samfunnsøkonomi ved Massachusetts Institute of Technology (MIT) i 1977. Han har først og fremst forsket på de makroøkonomiske virkningene knyttet til utviklingen av oljeprisen. Mork var i flere år professor og instituttleder ved Handelshøyskolen BI. Fra 1996 til 2015 var Mork sjeføkonom i Handelsbanken.